
ΠΑΝΕΠΙΣΤΗΜΙΟ ΑΙΓΑΙΟΥ

ΣΧΟΛΗ ΕΠΙΣΤΗΜΩΝ ΤΗΣ ΔΙΟΙΚΗΣΗΣ
ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ

Στην κεντρική ιστοσελίδα του Πανεπιστημίου Αιγαίου θα βρείτε πολλές χρήσιμες πληροφορίες για τους πρωτοετείς

http://www.aegean.gr (Οδηγός Πρωτοετών … Εδώ)

και

http://www.ba. aegean.gr (Νέα - Ανακοινώσεις και ψηφιακές υπηρεσίες).

Επίσης, σας ενημερώνουμε ότι η ηλεκτρονική πλατφόρμα παραλαβής στοιχείων πρόσβασης στο δίκτυο του Πανεπιστημίου Αιγαίου, των πρωτοετών φοιτητών και φοιτητριών ακαδημαϊκού έτους 2017-18, βρίσκεται στη διεύθυνση: 

https://ype.aegean.gr/setyourpass
Από τη στιγμή που ο φοιτητής/η φοιτήτρια ενημερωθεί για τα ανωτέρω αναφερθέντα προσωπικά στοιχεία, θα μπορεί να υποβάλλει ηλεκτρονικά αίτηση για την έκδοση της ακαδημαϊκής ταυτότητας-πάσο

https://submit-academicid.minedu.gov.gr/
Κάθε φοιτητής/τρια πρέπει από τη Δευτέρα  09.10.17  έως τις  31.10.2017 να πραγματοποιήσει την εγγραφή του  στα μαθήματα του Χειμερινού  Εξαμήνου. Η δήλωση των μαθημάτων καθώς και ο τρόπος εξέτασης που επιλέγει για κάθε μάθημα  θα πραγματοποιείται ηλεκτρονικά στη διεύθυνση: 
https://studentweb.aegean.gr/login.asp
 Η πραγματοποίηση εγγραφής  σε μαθήματα δίνει στο φοιτητή το δικαίωμα:

· Παρακολούθησης των μαθημάτων και των εργαστηρίων

· Συμμετοχής στις εξετάσεις των εξαμηνιαίων μαθημάτων που επέλεξε, καθώς και 

· Παραλαβής των σημειώσεων και συγγραμμάτων για τα μαθήματα αυτά.

Με τη δήλωση μαθημάτων, κάθε φοιτητής καταρτίζει το ατομικό εξαμηνιαίο πρόγραμμα σπουδών του. 
Εκπρόθεσμη εγγραφή σε μαθήματα δε γίνεται δεκτή.
Σύμφωνα με το Ακαδημαϊκό Ημερολόγιο ακαδημαϊκού έτους 2017-18 τα μαθήματα θα ξεκινήσουν στις 2 Οκτωβρίου 2017 (το ακαδημαϊκό ημερολόγιο υπάρχει στις ανακοινώσεις του τμήματος).
ΚΑΤΑΤΑΚΤΗΡΙΕΣ ΕΞΕΤΑΣΕΙΣ ΑΓΓΛΙΚΩΝ

Όλοι οι φοιτητές του Α΄ εξαμήνου σπουδών πρέπει απαραίτητα να προσέλθουν στις κατατακτήριες εξετάσεις στα Αγγλικά, προκειμένου να καταταγούν στα Εργαστήρια Αγγλικών ή να απαλλαγούν από τα  εργαστήρια, ανάλογα με το επίπεδο γνώσης τους.

Οι κατατακτήριες εξετάσεις των Αγγλικών θα γίνουν τη Δευτέρα 2 Οκτωβρίου και ώρα 9.00 π.μ. στο Μιχάλειο κτήριο, αίθουσα μεγάλη.  
Για όσους φοιτητές δεν μπορέσουν να προσέλθουν στην εξέταση, θα γίνει  επαναληπτική εξέταση στις 12 Οκτωβρίου και ώρα 9.00 π.μ. στο Μιχάλειο κτήριο, αίθουσα μεγάλη.  
Προσοχή

Η δήλωση του μαθήματος των Αγγλικών προϋποθέτει και τη συμμετοχή των φοιτητών στις κατατακτήριες εξετάσεις.  Αν κάποιος φοιτητής δε προσέλθει στις εξετάσεις αυτές, δε θα έχει το δικαίωμα ούτε να δηλώσει το μάθημα ούτε να προσέλθει στις εξετάσεις του μαθήματος στο τέλος κάθε εξαμήνου, με συνέπεια να χάσει τα δύο εξάμηνα του ακαδ. έτους 2017-18.
ΣΥΓΓΡΑΜΜΑΤΑ

Η δήλωση για τα  συγγράμματα γίνεται ηλεκτρονικά μέσω της υπηρεσίας ΕΥΔΟΞΟΣ (www.eudoxus.gr). Περισσότερες πληροφορίες για τις ημερομηνίες και τον τρόπο δήλωσης θα ανακοινωθούν από τις Γραμματείες των Τμημάτων μετά την έναρξη του εξαμήνου. 

Σας ευχόμαστε καλή ακαδημαϊκή χρονιά!
